উত্তর ও দক্ষিণখানে বেশির ভাগ রাস্তা চলাচলের অযোগ্য | রাজধানীর খবর | Jugantor
বৃহস্পতিবার, ২৩ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ঈদ বিশেষ সংখ্যা
ইসলাম ও জীবন
নগর-মহানগর
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
ইসলাম ও জীবন (২৩ জুন, ২০১৭)সাহিত্য সাময়িকী (১৬ জুন, ২০১৭)সুস্থ থাকুন (১৭ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১৮ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
উপসম্পাদকীয়
বাংলার মুখ
ঈদ বিশেষ সংখ্যা
ইসলাম ও জীবন
নগর-মহানগর
রাজধানীর খবর
আজকের পত্রিকা / রাজধানীর খবর
তমা সাহা    |
প্রকাশ : ২৩ জুন, ২০১৭ ০০:০০:০০ প্রিন্ট
উত্তর ও দক্ষিণখানে বেশির ভাগ রাস্তা চলাচলের অযোগ্য
রাজধানীর উত্তর ও দক্ষিণখানের অর্ধেকের বেশি রাস্তা চলাচলের অযোগ্য হয়ে পড়েছে। সামান্য বৃষ্টিতে জলাবদ্ধতা, দুর্বল সংস্কারকাজ, পরিকল্পনাহীন রাস্তার উন্নয়নকাজ ও সঠিকভাবে পরিদর্শনের অভাবে এ অবস্থা তৈরি হয়েছে, যা প্রায় সারা বছরই সবার নজরে পড়ে। মূল রাস্তাসহ আশপাশের অলিগলির অনেক রাস্তাই ভাঙাচোরা। প্রায় প্রতিটি সড়কেই ছোট-বড় অসংখ্য গর্তের সৃষ্টি হয়েছে। মূলত নিয়মিত সংস্কার না করায় এসব গর্ত থেকে প্রতিনিয়তই বড় বড় গর্তের সৃষ্টি হচ্ছে। এসব গর্তে পড়ে রাস্তায় চলাচলকারীদের সীমাহীন ভোগান্তি পোহাতে হচ্ছে। প্রতিনিয়ত নানান দুর্ঘটনা ঘটছে। এছাড়া সামান্য বৃষ্টিতে রাস্তায় পানি জমে যাওয়ায় পুরনো গর্তগুলো বোঝার কোনো উপায় থাকে না। এতে রিকশা, ভ্যান ও সিএনজিসহ অটোরিকশাসহ বিভিন্ন যানবাহন রাস্তায় পড়ে যায়। দুর্ঘটনার শিকার হন পথচারীরা।
রাজধানীর উত্তরা জোনে রয়েছে ৬টি থানা। থানাগুলো হল- উত্তরা পূর্ব, উত্তরা পশ্চিম, উত্তরখান, দক্ষিণখান, বিমানবন্দর ও তুরাগ থানা। ঢাকা সিটি কর্পোরেশনের বাইরে উত্তরখান থানা পড়েছে। তবে উত্তরখান থানা ইউনিয়ন পরিষদ ভেঙে ঢাকা সিটি কর্পোরেশনের সঙ্গে যুক্ত করার প্রক্রিয়া চলছে। উত্তরখানে বসবাসকারী প্রায় ৮ লাখ মানুষের অধিকাংশই নিন্মআয়ের। কয়েকটি স্কুল ও কলেজের পাশাপাশি রয়েছে অসংখ্য গার্মেন্টস, আচার ও প্লাস্টিক কারখানাসহ নানান পণ্য উৎপাদনের ক্ষুদ্র ক্ষুদ্র কারখানা। আগে উত্তরা থানার অধীনে থাকলেও বর্তমানে উত্তরখান একটা পৃথক থানা।
ঢাকা মেট্রোপলিটনের গুরুত্বপূর্ণ ইউনিয়ন পরিষদগুলোর মধ্যে উত্তরখান ও দক্ষিণখান অন্যতম। নানান সমস্যা আর ভোগান্তির শিকার এ ইউনিয়ন দুটির সাধারণ মানুষ। উত্তরখান ও দক্ষিণখান ইউনিয়নের রাস্তাঘাটের বেহাল দশা চোখে পড়ার মতো। ভাঙা রাস্তায় সারা বছর জলাবদ্ধতা লেগেই থাকে। রাজধানীর উত্তরার উত্তরখানের মাজার চৌরাস্তা, আদর্শপাড়া, ফজিরবাতান, উত্তরখান হাই স্কুল সড়কসহ আটিপাড়া সড়কের বেহাল দশার কারণে চরম দুর্ভোগে পড়েন পথচারীরা। যানবাহন চলাচলের অযোগ্য হয়ে পড়েছে রাস্তাগুলো।
রাস্তা মেরামতের নামে লাখ লাখ টাকা লোপাট হচ্ছে। নিন্মমানের ইট-বালি দিয়ে রাস্তা মেরামত হচ্ছে, যা কিছুদিন যেতে না যেতেই ইট-পাথর-খোয়া উঠে আবার খানাখন্দের সৃষ্টি হচ্ছে। দুই ইউনিয়নের কোনটিতেই স্যুয়ারেজ এবং ড্রেনের ভালো ব্যবস্থা নেই। অব্যবস্থাপনা আর পরিকল্পনার অভাবে দুর্বিষহ হয়ে উঠেছে এলাকাবাসীর স্বাভাবিক জীবনযাপন।
সরেজমিন দেখা যায়, সড়কের ছোট-বড় খানাখন্দ ও বৃষ্টিতে জলাবদ্ধতার সৃষ্টি হয়েছে। উত্তরখানের অলিগলির সড়কগুলো পর্যন্ত ভাঙাচোরা। ঝুঁকি নিয়ে চলছে রিকশা, অটোরিকশা, ইজিবাইক ও প্রাইভেটকারসহ অন্যান্য যানবাহন। ভোগান্তিতে পড়েছে পথচারী ও এলাকার বাসিন্দারা। উত্তরখানের প্রধান সমস্যা জলাবদ্ধতা। বেশিরভাগ সড়কে কোনো ড্রেনেজ ব্যবস্থা নেই। ফলে বৃষ্টির পানি রোদে না শুকানো পর্যন্ত রাস্তা স্বাভাবিক হয় না।
স্থানীয় বাসিন্দা ফয়েজ উদ্দিন বলেন, পানি নিষ্কাশনের ব্যবস্থা না থাকায় রাস্তায় জলাবদ্ধতার সৃষ্টি হয়। নিচু হওয়ায় কয়েক জায়গায় রাস্তা তলিয়ে গেছে। এছাড়া খানাখন্দ তো আছেই। সব মিলিয়ে রাস্তাটি চলাচলের অযোগ্য। ভোগান্তি কমাতে কর্তৃপক্ষের অতি শিগগির রাস্তাটি মেরামত করা উচিত বলে তিনি মনে করেন। আরেক বাসিন্দা আবদুল মতিন বলেন, এ এলাকায় স্যুয়ারেজ, ড্রেন না থাকায় প্রতিনিয়ত চরম সমস্যায় পড়তে হচ্ছে এলাকাবাসীকে। রাস্তাঘাটের এসব সমস্যা নিয়ে আলাপকালে উত্তরখান ইউনিয়নের চেয়ারম্যান কামাল উদ্দিন ভোগান্তির বিষয়টি স্বীকার করেন। তিনি বলেন, আর্থিক অনুদান সংকটের কারণে রাস্তাগুলো মেরামত করা যাচ্ছে না। তবে বেশকিছু রাস্তা মেরামত করার জন্য এলজিইডি ও জেলা পরিষদের গেজেট হয়ে গেছে। এ সড়ক নির্মাণে আগামী তিন অর্থবছরে আড়াই হাজার কোটি টাকা বরাদ্দ করা হবে বলে তিনি জানান। এছাড়াও এ বিষয়ে ঢাকা উত্তর সিটি কর্পোরেশনের (ডিএনসিসি) মেয়রকে জানালে তিনি বলেন, এ সড়কগুলোর নির্মাণকাজের জন্য স্পেশাল কনসালটেন্ট নিয়োগ দেয়া হবে, যাতে রাস্তার কাজ সুন্দর হয়। তাই কিছুদিন সময় লাগতে পারে।
দক্ষিণখান ও উত্তরখান ইউনিয়ন পরিষদের মধ্যে যোগাযোগের মাধ্যম হিসেবে একটিমাত্র সড়ক ব্যবহার হয়ে থাকে। এছাড়াও উত্তরখান হাই স্কুলসহ কয়েকটি বেসরকারি শিক্ষাপ্রতিষ্ঠান এ সড়কের পাশে অবস্থিত হওয়ায় ছাত্রছাত্রীদের স্কুলে যেতে চরম দুর্ভোগ পোহাতে হয়। এদিকে দক্ষিণখানের বটতলা রোড, মোল্লারটেক, কসাইবাড়ি, প্রেমবাগান, গাওয়াইর, দক্ষিণখান বাজার রোড, সওদাগরপাড়া, নোয়াপাড়াসহ আমতলা, কাঁচকুড়া রাস্তার অবস্থা খুবই নাজুক। হাজী ক্যাম্প থেকে আশকোনা-নদ্দাপাড়া সংযোগ সড়কে সারা বছরই জলাবদ্ধতা ও কাদা দেখা যায়। সরেজমিন দেখা গেছে, বটতলা রোড টু মোল্লারটেক সড়কটিতে হাঁটুপানি জমে আছে। এছাড়াও রাস্তাটি খানাখন্দে ভরা। এমতাবস্থায় এ সড়কে যানবাহন চলাচল করা বিপজ্জনক। দক্ষিণখানের বাসিন্দা শান্তা জোয়ারদার বলেন, বৃষ্টির কারণে জনদুর্ভোগ চরমে পৌঁছেছে। স্যুয়ারেজ না থাকায় আশপাশের এলাকাগুলো আবর্জনায় নোংরা হয়ে গেছে। পচা পানি দুর্গন্ধ ছড়াচ্ছে। সামান্য বৃষ্টিতেই রাস্তাঘাট কাদা পানিতে একাকার হয়ে যায়। এতে চরম ভোগান্তি পোহাতে হয়।

আরো পড়ুন
হাত বাড়ালেই মাদক
উত্তরায় চাকরি দেয়ার নামে প্রতারণা : আটক ৬
যাত্রাবাড়ীতে যুবক খুনের ঘটনায় গ্রেফতার ৫
জবির তিন শিক্ষার্থীকে গোল্ড মেডেল প্রদান
গুলিস্তানে অস্ত্র গুলিসহ সন্ত্রাসী আটক
প্রাইভেট কার চাপায় পরিবহন শ্রমিক নিহত
শীর্ষ খবর
সর্বশেষ খবর
জাতীয়
এসএসসি পরীক্ষা ১ ফেব্রুয়ারি, ১ এপ্রিল এইচএসসি
আপন জুয়েলার্সের ৩ মালিকের জামিন নিয়ে রুল
আন্তর্জাতিক
১১ আরোহীসহ মার্কিন নৌবাহিনীর বিমান বিধ্বস্ত
ভারতে সাংবাদিককে প্রকাশ্যে গুলি করে হত্যা
রাজনীতি
আ’লীগে প্রার্থী জট, সুবিধাজনক অবস্থানে জাতীয় পার্টি
উপদেষ্টা কাউন্সিলের সঙ্গে খালেদা জিয়ার বৈঠক
খেলা
বাঁশিওয়ালা আর বাজাবে না বাঁশি
হাসান-মালিকে কুমিল্লার অদ্ভূত জয়
প্রধানমন্ত্রীর নির্দেশ উপেক্ষিত
রাখাইনের অন্ধকার দিগন্তে কবে দেখা যাবে রুপালি রেখা?
কমরেডের ইচ্ছামৃত্যু!
অস্ট্রেলিয়াকে বিশ্বকাপে তুলে কোচের পদত্যাগ
বাঁশিওয়ালা আর বাজাবে না বাঁশি
মুগাবের পতনে শঙ্কিত আফ্রিকার স্বৈরশাসকরা
সাভার ও মানিকগঞ্জে পানির ‘খনি’
বাবা মা প্রশ্ন কিনলেন ১১ লাখ টাকায়
বাচ্চুকে খুঁজছে দুদক
নবীনগরে দুর্বৃত্তদের হামলায় আওয়ামী লীগ নেত্রী নিহত
ঈদ বিশেষ সংখ্যা
প্রথম পাতা
শেষ পাতা
খবর
দশ দিগন্ত
খেলা
আনন্দ নগর
বাংলার মুখ
সম্পাদকীয়
উপসম্পাদকীয়
ইসলাম ও জীবন
দ্বিতীয় সংস্করণ
মৃত্যুবার্ষিকী
নগর-মহানগর
রাজধানীর খবর
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
সাভার ও মানিকগঞ্জে পানির ‘খনি’       বাচ্চুকে খুঁজছে দুদক       নবীনগরে দুর্বৃত্তদের হামলায় আওয়ামী লীগ নেত্রী নিহত       দিনাজপুরে অনির্দিষ্টকালীন পরিবহন ধর্মঘটের ডাক       ক্ষমতাসীনদের হঠাতে ‘জোর’ করতে হবে: মির্জা ফখরুল